# Báni dénár

### A Wikipédiából, a szabad lexikonból.

Báni dénárnak vagy szlavón dénárnak (latinul: denarius banalis, horvátul: banovac vagy banica) a szlavón bán által veretett ezüstpénzeket nevezik.

A báni pénzverés elindításának körülményei vitatottak. Valószínűleg Gutkeled István veretett először ezüstdénárokat 1235 körül, majd erre IV. Béla királytól 1255-ben engedélyt is kapott. Innentől fogva a szlavón bánok egy évszázadon át verettek dénárokat. Az éremverdét először 1256-ban Pakrácon állították fel (IV. Béla nyilvántartásaiban camera de Puchruch néven említik), majd 1260-ban Zágrábba költöztették (az itt vert érmék neve denarius zagrabiensis). Az éremkép az évek során alig változott: az előoldalon két csillag között szaladó menyét, (felirata: "MONETA REGIS P(ro) SCLAVNIA"); a hátoldalon kettőskereszt és két szembe néző koronás férfifej látható. Az érméket mindvégig közel állandó értéken verték, átlagosan 0,94 g súllyal és 0,91 g körüli színezüsttartalommal (nem érintette a kamara haszna, ezért pótadót vetettek ki), igényes kivitelűek voltak, így használatuk elterjedt Stájerországtól Erdélyig, sőt még azon is túl, így nem kizárt, hogy a román ban pénznév is innen ered. A báni pénzverést Mária királynő szüntette meg 1384-ben, amikor elrendelte, hogy a zágrábi verdében királyi pénzeket kell verni.

## [szerkesztés] Külső hivatkozások

- BAN, A ROMANIAN CURRENCY
- A Vazul-ág

A lap eredeti címe "http://hu.wikipedia.org../../../b/%C3%A1/n/B%C3%A1ni_d%C3%A9n%C3%A1r.html"

Kategóriák: Korábbi pénznemek | Horvátország

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Hrvatski